31997R0931
L 135/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 931/97 НА КОМИСИЯТА
от 26 май 1997 година
за изменение на Регламент (ЕО) № 832/97 за датите за подаване на молби за подпомагане в сектора на цветарството
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2275/96 на Съвета от 22 ноември 1996 г. относно въвеждане на специфични мерки в сектора на живи растения и цветарски продукти (1), и по-специално член 5 от него,
като има предвид, че Регламент (ЕО) № 832/97 на Комисията (2) установява подробни правила за прилагане на Регламент (ЕО) № 2275/96 на Съвета за въвеждане на специфични мерки в сектора на живите растения и цветарските продукти; като има предвид, че въпросните условия предвиждат специфични крайни срокове за подаване на молби за 1997 г.; като има предвид, че е необходимо тези дати да бъдат променени, така че да се вземе предвид късното публикуване на въпросния регламент;
като има предвид, че предвидените в настоящия регламент мерки са в съответствие със становището на Управителния комитет за живи растения и цветарски продукти,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 832/97 се изменя, както следва:
-
в член 5, параграф 1, втора алинея, датата „30 май 1997 г.“ се заменя с датата „6 юни 1997 г.“,
-
в член 5, параграф 2, второ изречение, датата „21 юни 1997 г.“ се заменя с датата „28 юни 1997 г.“.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 май 1997 година.